Nacia Parko Reĝa Kanjono

eta|akvofalo en la parko

La Nacia Parko Reĝa Kanjono –  - situas en la suda parto de la montaro Sierra Nevada, en la oriento de la ŝtato Kalifornio en Usono. La parko ekfunkciis dum la jaro 1940 kaj kovras 187 329 hektarojn.

La parko troviĝas tuj norde de la Nacia Parko Sekvoja kaj fakte la du parkoj konsistigas unuecan arbaran teritorion – ili estas komune administrataj kaj ofte kune nomataj "Naciaj Parkoj Sekvoja kaj Reĝa Kanjono" (angle Sequoia and Kings Canyon National Parks).

Samkiel la pli suda Nacia Parko Sekvoja, ankaŭ tiu-ĉi nacia parko famas pro siaj gigantaj sekvojaj arboj. Tra la parko fluas la suda kaj meza branĉoj de la "reĝa rivero" Kings River, kaj la suda branĉo de la "sankt-joakima rivero" San Joaquin River. Kaj la suda kaj la meza branĉo de la reĝa rivero havas impresajn kanjonojn. Unu parto de la kanjono de la suda branĉo, nomata "Reĝa Kanjono", donas sian nomon al la tuta parko. Laŭ la Guinness-libro de mondaj rekordoj, la "Reĝa Kanjono" estas la plej profunda kanjono de Usono, kun maksimuma profundeco de 2 500 metroj. Tiu kanjono, kaj la loĝita areo Cedar Grove, estas la solaj partoj de la parko, kiuj aŭte atingeblas.

eta|maldekstra|<center>la "nuba kanjono" Cloud Canyon, en la malcentra parto de la parko
eta|dekstra|<center>la "paradiza valo" en la parko

 Vidu ankaŭ 
 Naciaj parkoj de Usono

 Eksteraj ligiloj 

 oficiala retejo de la "Naciaj Parkoj Sekvoja kaj Reĝa Kanjono"
 panoramaj, 360-gradaj fotoj el la nordo de la parko
 panoramaj, 360-gradaj fotoj el la sudo de la parko
 vc3fjSrLybyRGw.html panoramaj, 360-gradaj fotoj el la pasejo  Kearsarge de la parko

Reĝa Kanjono
Kategorio:Mondaj heredaĵoj en Usono